text: I V.
  Origo instituti à populo est aut principibus, qui ad declinanda in posterum, quae hactenus plurima oblata erant, incommoda & dubia ac incerta tam electinum quàm successionum, & ne augusta imperia vel ab arbitrio hominis, quem identidem transversum affectus agunt, vel à jure hereditario patriomoniali, quod auferri & adimi potest, sed ab aeterna & nunquam movenda lege dependerent, uno, omnibusque adeò unius illius posteris, pariter ad imperium & succedendi jus vocatis, id à proximo ad proximum sanguine & gradu, quod is naturae ac publicis commodis convenientissimus esset succedendi ordo, perpetuis temporibus, usque ad ipsum familiae occasum, devolvi voluêre. Constat id vel ex lege expressa & pactis, vel ex consuetudine à tot retro saeculis sanctissime observata, quae est ad instar legis.